Diari Oficial de la Generalitat Valenciana


Sumari del DOGV 2996, del 21-05-1997 (1997/905190)

Ajuntament d'Alfarrasí. Bases per cobrir per promoció interna una plaça d'administratiu/iva.
--------------------------------------------------------------------------------------------

### Dades del document

Número de DOGV
:   2996

Data del DOGV
:   21-05-1997

Secció del DOGV
:   I. DISPOSICIONS GENERALS

Número del document
:   1997/905190


Data del document
:   15-04-1997

Organisme emissor


Tipus de document
:   Convocatòria

Descriptors 

:   * Alfarrasí
    * administració local
    * concurs administratiu
    * professió administrativa

Ajuntament d'Alfarrasí. Bases per cobrir per promoció interna una plaça d'administratiu/iva.  
CONVOCATÒRIA [97/M1273]  
Edicte de l'Ajuntament d'Alfarrasí sobre les bases per a cobrir, per promoció interna, una plaça d'administratiu.  
El Ple de l'Ajuntament, en la sessió del dia 4 d'octubre de 1996, va aprovar les bases que han de regir la convocatòria per a cobrir, per promoció interna, una plaça d'administratiu d'administració general i que tenen com a text íntegre el següent:  
Primera. Objecte de la convocatòria  
L'objecte d'aquesta convocatòria és la provisió en propietat, mitjançant el sistema selectiu de concurs oposició, d'una plaça d'administratiu d'administració general, enquadrada en el grup C de l'article 25 de la Llei 30/1984, de 2 d'agost, que es reservarà a la promoció interna a què es refereix l'article 22 de l'esmentada llei.  
Segona. Requisits dels aspirants  
Per a prendre part en el sistema selectiu caldrà complir els següents requisits, referits a la data en què acabe el termini per a la presentació d'instàncies:  
1. Els aspirants hauran d'estar ocupant una plaça dins de la plantilla de funcionaris d'aquest Ajuntament, enquadrada en el grup D, amb una antiguitat almenys de dos anys i trobar-se en situació d'actiu.  
2. Estar en possessió del títol de Batxiller Superior, Formació Professional de segon grau, haver superat les proves d'accés a la universitat per a majors de 25 anys o equivalent, o complir les condicions requerides per a obtindre el dit títol en la data en què acabe el termini de presentació d'instàncies; o contar amb una antiguitat mínima de 10 anys ocupant una plaça del grup D o de cinc anys i la superació d'un curs específic de formació, tot això de conformitat amb la disposició addicional novena del Reial Decret 364/1995, de 10 de març..  
Tercera. Presentació d'instàncies  
Les instàncies per a prendre part en el procés selectiu, en què els aspirants hauran de manifestar que compleixen tots i cadascun dels requisits exigits en la base segona, s'hauran de dirigir al president de la corporació i presentar en el Registre General de l'Ajuntament, en el termini de 20 dies naturals, comptats a partir de l'endemà de la publicació de l'extracte d'aquesta convocatòria en el Butlletí Oficial de l'Estat.  
Les instàncies podran també presentar-se en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
A les instàncies per a sol·licitar prendre part en el procés selectiu, els aspirants hauran d'acompanyar justificació de tots els mèrits que hagen de ser objecte de qualificació en la fase de concurs.  
Els drets d'examen es fixen en la quantitat de 1.000 pessetes, que s'hauran de pagar mitjançant ingrés en qualsevol de les entitats bancàries de la localitat i caldrà acompanyar justificant d'ingrés junt amb la instància.  
Els drets d'examen només es tornaran als aspirants en el cas en què aquests no siguen admesos per falta dels requisits per a prendre part en el procés selectiu.  
Quarta. Admissió d'aspirants  
Una vegada acabat el termini de presentació d'instàncies, l'alcalde president dictarà una resolució on declararà aprovada la llista provisional d'aspirants admesos i exclosos, que es farà pública en el Butlletí Oficial de la Província i en el tauler d'edictes de l'Ajuntament, i es concedirà un termini de 10 dies per tal que els aspirants exclosos esmenen les errades.   
Transcorregut el termini anterior es farà pública la llista definitiva dels aspirants admesos, la composició del tribunal i la data de realització del concurs oposició, mitjançant la inserció d'un anunci en el Butlletí Oficial de la Província i en el tauler d'edictes de l'Ajuntament.  
Cinquena. Tribunal qualificador  
El tribunal qualificador estarà constituït pels membres següents, que actuaran amb veu i vot:  
President: l'alcalde president de la corporació o regidor en qui delegue.  
Secretari: el de la corporació o funcionari en qui delegue.  
Vocals:   
- Un representant de la Generalitat Valenciana.  
- Un funcionari de nivell igual o superior.  
- Un secretari interventor d'una entitat local de la Vall d'Albaida.  
La designació dels membres del tribunal inclourà la dels respectius suplents.  
El tribunal no podrà constituir-se ni actuar sense l'assistència almenys de tres dels seus membres, titulars o suplents.  
El tribunal està facultat per a resoldre les qüestions que puguen produir-se durant la realització de les proves i per a adoptar les mesures necessàries per tal que garantir el degut ordre en el desenvolupament de les proves.  
Contra els membres que es designen per a formar part del tribunal es podrà promoure la recusació establida en l'article 29 de la Llei de Règim Jurídic de les Administracions Públiques i del Procediment Administratiu Comú.  
Sisena. Començament i desenvolupament de l'oposició:  
Els aspirants seran convocats en crida única tret de casos de força major degudament justificats i considerats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris, determinarà automàticament el decaïment del dret a participar en el mateix exercici i en els successius i, per tant, quedarà exclòs del procediment selectiu.  
L'ordre d'actuació dels aspirants en aquells exercicis que no puguen realitzar-se conjuntament, es determinarà mitjançant un sorteig previ.  
Una vegada començades les proves no serà obligatòria la publicació dels successius anuncis de realització de la resta d'exercicis en el Butlletí Oficial de la Província; el tribunal farà públics aquests anuncis tribunal en el tauler d'anuncis de l'Ajuntament, amb 12 hores d'antelació al començament de les proves, si es tracta del mateix exercici, o de 72 si es tracta d'un nou exercici.  
Setena. Procediment de selecció  
a) Fase de concurs.  
El tribunal qualificador valorarà els mèrits al·legats i acreditats pels aspirants de la forma i amb la puntuació que a continuació s'indiquen:  
A) Antiguitat: fins a 3 punts.  
Per cada any complet de serveis prestats com a funcionari d'aquest Ajuntament, ocupant una plaça en la plantilla de personal enquadrada en el grup D: 0,5 punts, fins un màxim de 3 punts.  
B) Grau personal consolidat: fins a 2 punts.  
B.1. Per posseir un grau personal superior al nivell del lloc sol·licitat: 2 punts.  
B.2. Per posseir un grau personal igual al nivell del lloc sol·licitat: 1,5 punts.  
B.3. Per posseir un grau personal inferior al nivell del lloc sol·licitat: 1 punt.  
C) Cursos de formació i perfeccionament: fins a 3 punts.  
Per posseir el certificat acreditatiu de coneixement del valencià, expedit per la Junta Qualificadora de Coneixements del Valencià, es valorarà:  
C.1. Coneixements orals: 0,5 punts.  
C.2. Grau Elemental: 1 punt.  
C.3. Grau Mitjà: 1,5 punts.  
C.4. Grau Superior: 2 punts.  
b) Fase d'oposició.  
Primer exercici. Obligatori i eliminatori.   
Consistirà en la realització d'una prova de coneixements referida al contingut del temari que figura com a annex al final de les presents bases, mitjançant un qüestionari de 50 preguntes en un temps mínim de 60 minuts.  
El qüestionari consistirà en un test amb respostes alternatives, de les quals sols una serà la correcta.  
Aquest exercici es qualificarà de 0 a 10 punts i caldrà obtindre'n 5 per a superar-lo.  
Segon exercici. Obligatori i eliminatori.  
Consistirà a resoldre un exercici de caràcter pràctic, elegit pels aspirants entre tres supòsits que propose el tribunal.  
En aquest exercici es valoraran els coneixements generals del lloc de treball que s'ha d'exercir, la claredat d'idees i l'exposició.  
Aquest exercici es qualificarà de 0 a 10 punts i caldrà obtindre'n 5 per a superar-lo.  
Tercer exercici. Voluntari i no eliminatori.  
Consistirà a traduir del valencià al castellà i a l'inrevés un text proposat pel tribunal en un temps màxim de 45 minuts.  
Aquest exercici es qualificarà de 0 a 2 punts.  
Vuitena. Llista d'aprovats  
Una vegada acabades les proves selectives, el tribunal farà pública la llista d'aspirants aprovats per ordre de puntuació aconseguida i l'elevarà a l'alcalde president per al nomenament d'aquests.  
Novena. Presentació de documents  
Els aspirants proposats, per tindre la condició de funcionaris, només hauran de presentar en la Secretaria de l'Ajuntament, dins del termini de 20 dies naturals, la següent documentació:  
a) Certificació acreditativa de la seua condició, com també d'haver prestat almenys dos anys de servei en l'Ajuntament, en una plaça enquadrada en el grup D  
b) Fotocòpia compulsada del títol acreditatiu a què es refereix el punt 2. de la base segona.  
Si dins del termini indicat i excepte casos de força major, degudament justificats, l'aspirant proposat pel tribunal, no presenta la documentació o d'aquesta es dedueix que manca d'algun dels requisits exigits, no podrà ser nomenat i quedaran anul·lades totes les actuacions d'aquest.  
Deu. Nomenament i presa de possessió  
A la vista de la proposta formulada pel tribunal qualificador, l'alcalde president nomenarà l'aspirant proposat que haurà de prendre possessió del càrrec en el termini de 30 dies, a comptar des de l'endemà de la notificació del nomenament.  
Onze. Incidències  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu.  
Dotze. Legislació aplicable  
En allò que no disposen aquestes bases serà d'aplicació el que disposa:  
- Llei 7/1985, de 2 d'abril, Reguladora de les Bases de Règim Local.  
- Reial Decret Legislatiu 781/1986, de 18 d'abril.  
- Llei 30/1984, de 2 d'agost, de Mesures per a la Reforma de la Funció Pública.  
- Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració General de l'Estat.  
- Altres disposicions sobre la matèria.  
Tretze. Recursos  
Contra aquestes bases i els actes administratius definitius que se'n deriven, els interessats podran interposar els recursos oportuns en la forma i els casos establits en la Llei 30/1992, de Règim Jurídic de les Administracions Públiques i del Procediment Administratiu Comú.  
Catorze. Publicació  
Aquestes bases es publicaran en el Butlletí Oficial de la Província i en el Diari Oficial de la Generalitat Valenciana i l'anunci de la convocatòria en extracte, en el Butlletí Oficial de l'Estat.  
ANNEX  
Tema 1. La Constitució espanyola de 1978. Estructura i principis fonamentals, drets i deures: garantia i suspensió.  
Tema 2. El Tribunal Constitucional i la reforma de la Constitució.  
Tema 3. La corona.  
Tema 4. El govern i l'administració.   
Tema 5. Organització territorial de l'estat. Principis generals. L'administració local.  
Tema 6. L'administració de l'estat. Principis generals. L'administració local.  
Tema 7. L'Estatut d'Autonomia de la Comunitat Valenciana: aprovació i reforma. Estructura i principis fonamentals.  
Tema 8. Les Corts Generals: composició, constitució i funcions.  
Tema 9. El president de la Generalitat: funcions.  
Tema 10. El Consell de la Generalitat Valenciana: composició, estructura i funcions.  
Tema 11. Els conceptes d'administració pública i dret administratiu. La submissió de l'administració al dret.  
Tema 12. L'ordenament jurídic administratiu: fonts. El Reglament: concepte, naturalesa i classes. Límits de la potestat reglamentària.  
Tema 13. L'acte administratiu: concepte, elements i classes. Validesa i eficàcia.  
Tema 14. Silenci administratiu: concepte, naturalesa i efectes.  
Tema 15. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tema 16. Les fases del procediment administratiu. Procediments especials.  
Tema 17. Els recursos administratius: concepte i classes. Revisió d'ofici.  
Tema 18. Gestió, recaptació i inspecció dels tributs locals.  
Tema 19. Les fonts de l'ordenament jurídic local. La legislació estatal sobre règim local: Llei 7/1985, de 2 d'abril, Reguladora de les Bases del Règim Local. El Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
Tema 20. La potestat reglamentària de les entitats locals: òrgans titulars.  
Tema 21. Reglaments i ordenances: classes, procediment, elaboració i aprovació. La publicació de les normes locals.  
Tema 22. Les entitats locals: classes i potestats. El municipi. Concepte i elements. La província. Òrgans de govern i administració. Les mancomunitats.  
Tema 23. Les competències de municipis i províncies. La coordinació. Les competències delegades.  
Tema 24. Potestat d'autoorganització de les entitats locals. Òrgans necessaris i complementaris.  
Tema 25. L'alcalde. Els tinents d'alcalde. El Ple. La Comissió de Govern. Les comissions informatives.  
Tema 26. Règim de funcionament dels òrgans de govern del municipi. Règim de sessions i de votació.  
Tema 27. Informació i participació ciutadana.  
Tema 28. Intervenció dels ens locals en l'activitat dels particulars: principis i límits.  
Tema 29. Les llicències.  
Tema 30. Els serveis públics municipals. Serveis obligatoris.  
Tema 31. Els béns de les entitats locals. Règim jurídic dels béns de domini públic i dels béns patrimonials.  
Tema 32. El planejament urbanístic. Execució del planejament i sistemes d'actuació.  
Tema 33. Règim jurídic del personal al servei de l'administració local. Plantilles. Funcionaris de carrera. Classes de funcionaris.  
Tema 34. Oferta pública d'ocupació. Selecció i provisió. El personal laboral, interí i eventual.  
Tema 35. Drets i deures del personal al servei de les entitats locals.   
Tema 36. Personal al servei de les entitats locals. Règim disciplinari.  
Tema 37. Recursos de les hisendes locals: enumeració i concepte.  
Tema 38. Imposició i ordenació dels tributs locals. Ordenances fiscals.  
Tema 39. L'autonomia financera de les entitats locals. La Llei 39/1988, de 28 de desembre, Reguladora de les Hisendes Locals.  
Tema 40. El pressupost municipal: contingut, aprovació, execució i liquidació.  
Alfarrasí, 15 d'abril de 1997.- L'alcalde: Juan José Calabuig Pla.